Huseina čauša (Džindijska) džamija

Huseina čauša (Džindijska) džamija izgrađena je u Tuzli. Historija Smještena je u zoni najintenzivnijeg tonjenja terena u Tuzli, ispod slanih bunara. Prvi put spominje se 1701. Više je puta obnavljana, ali je uvijek zadržavala prvobitni izgled. Temeljito je rekonstruisana 1863 i 1864. te 1961. Arhitektura Ovo je tipična mahalska džamija, dimenzije 7 × 7 m, s drvenom munarom i 16 prozora. Kvadratnog je oblika i ima vrlo dekorativna drvena vrata na dva kanata. Zidana je od ćerpiča, s tim što je okvir oko vrata sveden na čemer kamena od miljevine. Mihrab u zidu vrlo je malen, bez dekoracije, dok su ćurs minber i mahfil drveni. Krov na četiri vode prilično je visok i pokriven crijepom. Zanimljivo je da se gornji dio iznad sofa oslanja na osam drvenih stubova, koji su rezbarski obrađeni, što predstavlja rad tadašnjih majstora.